OpenLLM-France/wikimedia huggingface dataset:
# Llista d'espècies de tengèl·lids

Aquesta és la llista d'espècies de tengèl·lids, una família d'aranyes araneomorfes. Conté la informació recollida fins al 28 d'octubre de 2006 i hi ha citats 8 gèneres i 36 espècies; d'elles, 16 pertanyen al gènere Socalchemmis . La seva distribució es limita al continent americà, amb l'excepció del gènere Haurokoa de Nova Zelanda, i Calamistrula que es troba a Madagascar, ambdós gèneres amb una sola espècie.

## Gèneres i espècies
### Anachemmis

Chamberlin, 1919
* Anachemmis aalbui Platnick & Ubick, 2005 (EUA)
* Anachemmis beattyi Platnick & Ubick, 2005 (EUA, Mèxic)
* Anachemmis jungi Platnick & Ubick, 2005 (EUA)
* Anachemmis linsdalei Platnick & Ubick, 2005 (EUA)
* Anachemmis sober Chamberlin, 1919 (EUA)

### Calamistrula

Dahl, 1901
* Calamistrula evanescens Dahl, 1901 (Madagascar)

### Haurokoa

Forster & Wilton, 1973
* Haurokoa filicicola Forster & Wilton, 1973 (Nova Zelanda)

### Lauricius

Simon, 1888
* Lauricius hemicloeinus Simon, 1888 (Mèxic)
* Lauricius hooki Gertsch, 1941 (EUA)

### Liocranoides

Keyserling, 1881
* Liocranoides archeri Platnick, 1999 (EUA)
* Liocranoides coylei Platnick, 1999 (EUA)
* Liocranoides gertschi Platnick, 1999 (EUA)
* Liocranoides tennesseensis Platnick, 1999 (EUA)
* Liocranoides unicolor Keyserling, 1881 (EUA)

### Socalchemmis

Platnick & Ubick, 2001
* Socalchemmis bixleri Platnick & Ubick, 2001 (EUA)
* Socalchemmis cajalco Platnick & Ubick, 2001 (EUA)
* Socalchemmis catavina Platnick & Ubick, 2001 (Mèxic)
* Socalchemmis cruz Platnick & Ubick, 2001 (EUA)
* Socalchemmis dolichopus (Chamberlin, 1919) (EUA)
* Socalchemmis gertschi Platnick & Ubick, 2001 (EUA)
* Socalchemmis icenoglei Platnick & Ubick, 2001 (EUA)
* Socalchemmis idyllwild Platnick & Ubick, 2001 (EUA)
* Socalchemmis kastoni Platnick & Ubick, 2001 (EUA, Mèxic)
* Socalchemmis miramar Platnick & Ubick, 2001 (EUA)
* Socalchemmis monterey Platnick & Ubick, 2001 (EUA)
* Socalchemmis palomar Platnick & Ubick, 2001 (EUA)
* Socalchemmis prenticei Platnick & Ubick, 2001 (EUA)
* Socalchemmis rothi Platnick & Ubick, 2001 (Mèxic)
* Socalchemmis shantzi Platnick & Ubick, 2001 (EUA)
* Socalchemmis williamsi Platnick & Ubick, 2001 (Mèxic)

### Tengella

Dahl, 1901
* Tengella albolineata (F. O. P.-Cambridge, 1902) (Mèxic)
* Tengella perfuga Dahl, 1901 (Sud-amèrica)
* Tengella radiata (Kulczyn'ski, 1909) (Costa Rica)

### Titiotus

Simon, 1897
* Titiotus brasiliensis Mello-Leitão, 1915 (Brasil)
* Titiotus californicus Simon, 1897 (EUA)
* Titiotus flavescens (Chamberlin & Ivie, 1941) (EUA)

## Referències

* The World Spider Catalog, V7.5

## Vegeu també

* Tengèl·lid
* Tengel·loïdeu
* Classificació de les aranyes
# Fluoborita

La fluoborita és un mineral de la classe dels borats. Va rebre el seu nom l'any 1926 per Per Geijer en al·lusió a la seva composició, que conté tant fluor com bor.

## Característiques

La fluoborita és un borat de fórmula química Mg₃(BO₃)F₃. Cristal·litza en el sistema hexagonal. La seva duresa a l'escala de Mohs és 3,5. És una espècie isostructural amb la hidroxilborita, de la qual és el seu anàleg amb fluor, i amb la que forma una sèrie de solució sòlida.
Segons la classificació de Nickel-Strunz, la fluoborita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, hidroxilborita, shabynita, wightmanita, gaudefroyita, sakhaïta, harkerita, pertsevita-(F), pertsevita-(OH), jacquesdietrichita i painita.

## Formació i jaciments

Va ser descoberta a Tallgruvan, al poble de Kallmora, a Norberg, Västmanland (Suècia), on sol trobar-se associada a altres minerals com la ludwigita i la condrodita. Ha estat descrita a diversos països tot i que el jaciments d'aquest mineral són escassos.

## Referències

* ↑ «Fluoborite» (en anglès). Mindat. [Consulta: 1r juny 2017].
# Lewisburg (Ohio)

Lewisburg és una població dels Estats Units a l'estat d'Ohio. Segons el cens del 2000 tenia 1.798 habitants.

## Demografia

Segons el cens del 2000, Lewisburg tenia 1.798 habitants, 678 habitatges, i 503 famílies. La densitat de població era de 642,8 habitants per km².
Dels 678 habitatges en un 40,3% hi vivien nens de menys de 18 anys, en un 55,5% hi vivien parelles casades, en un 13,1% dones solteres, i en un 25,8% no eren unitats familiars. En el 21,2% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,09.
Per edats la població es repartia de la següent manera: un 30,7% tenia menys de 18 anys, un 7,2% entre 18 i 24, un 29,6% entre 25 i 44, un 19,3% de 45 a 60 i un 13,2% 65 anys o més.
L'edat mediana era de 33 anys. Per cada 100 dones de 18 o més anys hi havia 88,5 homes.
La renda mediana per habitatge era de 42.050 $ i la renda mediana per família de 47.778 $. Els homes tenien una renda mediana de 34.063 $ mentre que les dones 23.696 $. La renda per capita de la població era de 18.905 $. Aproximadament el 6,3% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lewisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lewisburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sky Sports

Sky Sports és el nom comercial d'un grup de canals de televisió operats per British Sky Broadcasting, orientats a la retransmissió dels principals esports al Regne Unit i Irlanda.
Sky Sports és el canal d'esports més important del Regne Unit, conegut per la seva extensa emissió de futbol. Fou fundat el 25 de març de 1990.
El primer canal, Sky Sports (ara Sky Sports 1) va començar a emetre l'any 1990 conegut com El canal dels esports.

## Canales de Sky Sports

* Sky Sports News HQ
* Sky Sports 1
* Sky Sports 2
* Sky Sports 3
* Sky Sports 4
* Sky Sports 5
* Sky Sports F1

## Programació de Sky Sports

Sky Sports és exclusiu del Regne Unit i Irlanda, i transmet les següents competicions:
* FA Premier League
* Boxa
* Críquet
* Rugbi
* WWE

## Cobertura Esportiva
### Futbol

* Sky Bet Football Championship (3 partits per jornada) (Disponible en HD). Anglaterra
* Lliga BBVA Espanya
* Copa del Rei Espanya
* Copa d'Escòcia Escòcia
* UEFA Champions League (tots els partits)
* Copa Libertadores d'Amèrica (Compartit amb BT Sport) (34 Partits per Any)
* Copa Petrobras

### Tennis

* Wimbledon Anglaterra
* Copa Davis

### Básquetbol

* Lliga Britanica de Básquetbol Regne Unit
* NBA Estats Units

### Rugbi

* Aviva Premiership Anglaterra
* Sis Nacions

### Lluita Lliure Professional

* WWE (Raw, SmackDown i ECW) Estats Units

### Esport Motor

* BTCC
* Fórmula 1

## Sky Sports Mèxic

Sky Sports Mèxic és el nom comercial d'un grup de canals de televisió que dona cobertura a Mèxic i Amèrica Central. Actualment els propietaris són Televisa, TV Asteca i DirecTV.

## Canals de Sky Sports

* Sky Sports 1
* Sky Sports 2
* Sky Sports 3

### Futbol

* Barclays Premier League Anglaterra
* Lliga BBVA Espanya
* Premier League d'Escòcia Escòcia
* Scottish Cup Escòcia
* Football League Championship Anglaterra
* UEFA Champions League (Disponible en HD).
* Classificació per l'Eurocopa
* Copa Coca-cola (4 partits per jornada) (Disponible en HD).
* Copa Tigo-Visió Banc (4 o 5 partits per jornada) (Disponible en HD).
* Sud-americà Sub-20 Uruguai 2015 (Disponible en HD).

## Enllaços externs

* Lloc web oficial de Sky Sports (anglès)
* https://www.facebook.com/skysportsmexico Lloc web oficial de Sky Sports (en espanyol)
# Beč

«Beč» té aquests significats:
Beč es pot referir a:
* Beč (Eslovènia), assentament proper a Cerknica (Eslovènia)
* Beč (Croàcia), poble proper a Bosiljevo (Croàcia)
* Viena, capital d'Àustria, en serbocroat
# Louisville (Geòrgia)

Louisville és una població dels Estats Units a l'estat de Geòrgia. Segons el cens del 2000 tenia 2.712 habitants.

## Demografia

Segons el cens del 2000, Louisville tenia 2.712 habitants, 994 habitatges, i 664 famílies. La densitat de població era de 291,7 habitants/km².
Dels 994 habitatges en un 33,4% hi vivien nens de menys de 18 anys, en un 35,8% hi vivien parelles casades, en un 27,4% dones solteres, i en un 33,1% no eren unitats familiars. En el 31,4% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,22.
Per edats la població es repartia de la següent manera: un 28,2% tenia menys de 18 anys, un 8,3% entre 18 i 24, un 25,1% entre 25 i 44, un 19,9% de 45 a 60 i un 18,5% 65 anys o més.
L'edat mediana era de 37 anys. Per cada 100 dones de 18 o més anys hi havia 71,8 homes.
La renda mediana per habitatge era de 19.883 $ i la renda mediana per família de 32.578 $. Els homes tenien una renda mediana de 31.500 $ mentre que les dones 16.921 $. La renda per capita de la població era de 15.028 $. Entorn del 23,1% de les famílies i el 28,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Louisville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Louisville». American Fact Finder. Oficina del Cens dels Estats Units, 12-01-2010.
# Fluocerita-(Ce)

La fluocerita-(Ce) és un mineral de la classe dels halurs. Rep el seu nom en al·lusió a la seva composició química, que conté fluor i ceri. El sufix "-(Ce)" correspon a la terra rara dominant.

## Característiques

La fluocerita-(Ce) és un halur, un fluorur de ceri i, en menor mesura, lantani, de fórmula química (Ce,La)F₃. Cristal·litza en el sistema hexagonal. La seva duresa a l'escala de Mohs es troba entre 4,5 i 5. És l'anàleg amb ceri de la fluocerita-(La) i de l'ortoròmbica waimirita-(Y). Va ser descoberta a les pegmatites de Falun, a Dalarna (Suècia).
Segons la classificació de Nickel-Strunz, la fluocerita-(Ce) pertany a «03.AA - Halurs simples, sense H₂O, amb proporció M:X = 1:3» juntament amb els següents minerals: zharchikhita, molisita, fluocerita-(La) i gananita.

## Referències

* ↑ «Fluocerite-(Ce)» (en anglès). Mindat. [Consulta: 6 març 2016].
# Vernet (desambiguació)

«Vernet, Le Vernet o Lo Vernet» té aquests significats:
* Toponímia:
** Vernet, municipi del Conflent, a la Catalunya Nord
** Vernet (Alta Garona), municipi francès al departament de l'Alta Garona (regió de Migdia-Pirineus)
** Vernet (Artesa de Segre), poble del municipi d'Artesa de Segre, a la comarca de la Noguera
** El Vernet (Perpinyà), barri del nord de Perpinyà
** Vernet-la-Varenne
** Le Vernet (Allier)
** Le Vernet (Arieja), municipi francès al departament d'Arieja (regió de Migdia-Pirineus)
** Le Vernet-Sainte-Marguerite
** Lo Vernet (Alps de l'Alta Provença) o Le Vernet (francès), municipi francès al departament dels Alps de l'Alta Provença (regió de Provença – Alps – Costa Blava)
** Lo Vernet (Alt Loira) o Le Vernet (francès), municipi francès al departament de l'Alt Loira (regió d'Alvèrnia)
** Brot e Vernet o Broût-Vernet (francès), municipi francès al departament de l'Alier (regió d'Alvèrnia)
** Camp d'internament de Vernet d'Arièja (1918 - 1944), camp de presoners de guerra als pre-pirineus occitans, entre els pobles de Le Vernet i Sabardu
** Castell de Vernet, poble als Pirineus, a la falda del Canigó
** Castell de Vernet (Vernet), edifici al nucli de Castell de Vernet, al Conflent
** Montlaur e Vernet o Monlaur-Bernet (francès), municipi francès al departament del Gers (regió de Migdia-Pirineus)
** Pont de Can Vernet
* Biografies:
** Francesc Vernet i Mateu (el Masroig, Priorat, 1928), polític i promotor cultural català
** Horace Vernet (París, 1789 - 1863), pintor francès de batalles, esportista i orientalista àrab
** Joan Vernet i Ginés (Barcelona, 1923 - 2011), arabista català
** Josep Maria Gil-Vernet i Vila (Barcelona, 1922)
** Maria Teresa Vernet i Real
* Botànica: Vernet, diminutiu de vern (Alnus glutinosa)
* Vegeu també:
** Castell de Vernet (desambiguació)
# Llengües tòngiques

La família de llengües tònguiques son un grup petit de llengües polinèsies. Està composta per dues llengües, el tongalès i el niueà, i possiblement per una tercera, el Niuafoʻouan.

## Vegeu també

* Tonga
* Niue
* Niuafo'ou

## Referències

* ↑ Hammarström, Harald; Forkel, Robert; Haspelmath, Martin, eds. «Tongic». Max Planck Institute for the Science of Human History, 2017 [Consulta: 22 març 2020].
# Cristina de França

Cristina de França o senzillament Cristina Maria, anomenada Madama Reale, (Christine de France; París, França 1606 - Torí, Savoia 1663) fou una princesa francesa, duquessa consort de Savoia i regent del ducat.

## Orígens familiars

Va néixer el 10 de febrer de 1606 a la ciutat de París, sent filla del rei Enric IV de França i la seva segona esposa, Maria de Mèdici. Era neta per línia paterna del duc Antoni de Borbó i la reina Joana III de Navarra, i per línia materna de Francesc I de Mèdici i Joana d'Habsburg. Fou germana de Lluís XIII de França i cunyada de Felip IV de Castella, Carles I d'Anglaterra.
Va morir a la ciutat de Torí, que en aquells moments era la capital del Ducat de Savoia, el 27 de desembre de 1663.

## Núpcies i descendents

Es va casar el 10 de febrer de 1619 al Palau del Louvre amb el futur duc Víctor Amadeu I de Savoia, fill del duc de Savoia duc Carles Manuel I de Savoia i Caterina Micaela d'Espanya. D'aquesta unió nasqueren:
* Lluís Amadeu de Savoia (1622-1628)
* Francesc Jacint de Savoia (1632-1638), duc de Savoia
* Carles Manuel II de Savoia (1634-1675), duc de Savoia, casat primer amb Francesca Magdalena d'Orleans (1648-1664), i després amb Maria Joana de Savoia-Nemours (1644-1724).
* Lluísa Cristina de Savoia (1629-1692), casada el 1642 amb el seu oncle Maurici de Savoia.
* Margarida Violant de Savoia (1635-1663), casada el 1660 amb Ranuccio II de Parma.
* Enriqueta Adelaida de Savoia (1636-1676), casada el 1652 amb Ferran I Maria de Baviera.
* Caterina Beatriu de Savoia (1636-1637).

## Regència

A la mort del seu espòs, ocorreguda el 7 d'octubre de 1637, el seu fill Francesc Jacint fou nomenat duc de Savoia amb tan sols 5 anys. Gràcies al suport del seu germà Lluís XIII aconseguí la regència del Ducat, càrrec que exercí fins a la seva mort.
# Shongopovi

Shongopovi (hopi Songòopavi) és una concentració de població designada pel cens dels Estats Units a l'estat d'Arizona. Segons el cens del 2000 tenia 632 habitants.

## Demografia

Segons el cens del 2000, Shongopovi tenia 632 habitants, 163 habitatges, i 134 famílies La densitat de població era de 144,4 habitants/km². La distribució per races era 98,10% amerindis i 1,42% blancs. Els hispànics de qualsevol raça eren el 0,47% de la població.
Dels 163 habitatges en un 41,7% hi vivien nens de menys de 18 anys, en un 35% hi vivien parelles casades, en un 41,1% dones solteres, i en un 17,2% no eren unitats familiars. En el 16,6% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,88 i el nombre mitjà de persones que vivien en cada família era de 4,27.
Per edats la població es repartia de la següent manera: un 38,4% tenia menys de 18 anys, un 8,2% entre 18 i 24, un 25,8% entre 25 i 44, un 17,6% de 45 a 60 i un 10% 65 anys o més.
L'edat mediana era de 28 anys. Per cada 100 dones de 18 o més anys hi havia 80,1 homes.
La renda mediana per habitatge era de 13.000 $ i la renda mediana per família de 12.159 $. Els homes tenien una renda mediana de 29.306 $ mentre que les dones 24.643 $. La renda per capita de la població era de 5.813 $. Aproximadament el 51,1% de les famílies i el 55,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shongopovi». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Shongopovi». American Fact Finder. Oficina del Cens dels Estats Units, 12-01-2010.
# Pine Island Center

Pine Island Center és una concentració de població designada pel cens dels Estats Units a l'estat de Florida. Segons el cens del 2000 tenia 1.721 habitants.

## Demografia

Segons el cens del 2000, Pine Island Center tenia 1.721 habitants, 750 habitatges, i 527 famílies. La densitat de població era de 154,5 habitants/km².
Dels 750 habitatges en un 23,3% hi vivien nens de menys de 18 anys, en un 57,1% hi vivien parelles casades, en un 9,2% dones solteres, i en un 29,7% no eren unitats familiars. En el 23,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,67.
Per edats la població es repartia de la següent manera: un 20,3% tenia menys de 18 anys, un 5,3% entre 18 i 24, un 23% entre 25 i 44, un 29,1% de 45 a 60 i un 22,3% 65 anys o més.
L'edat mediana era de 46 anys. Per cada 100 dones de 18 o més anys hi havia 101 homes.
La renda mediana per habitatge era de 37.011 $ i la renda mediana per família de 46.212 $. Els homes tenien una renda mediana de 26.587 $ mentre que les dones 30.357 $. La renda per capita de la població era de 19.632 $. Entorn de l'1,9% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Island Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Pine Island Center». American Fact Finder. Oficina del Cens dels Estats Units, 12-01-2010.
# Nàucratis

Nàucratis (grec antic: Ναύκρατις, Naúkratis) fou una colònia grega fundada en temps del faraó Psamètic I per gent de Milet al segle vii aC a la costa de la zona del Delta del Nil a Egipte, entre Memfis i Alexandria, propera a Sais. Les ruïnes de Nàucratis són prop de Nebireh, al canal Abu-Dibab, a 75 quilòmetres al sud-est d'Alexandria. A les excavacions s'han trobat temples i ceràmica grega. Els temples eren dedicats a Apol·lo, Zeus i Atenea.
El faraó Amosis els va concedir la ciutat, segons Estrabó per ser filhel·lènic i més probablement per l'important paper comercial de la ciutat i pel control unificat dels grecs. El seu nom volia dir en egipci «la ciutat que té el poder sobre els vaixells».
Era una ciutat oberta a tots els grecs i a comerciants d'altres llocs. El santuari comú era l'Hellenion i entorn del santuari es van agrupar gent de nou ciutats: Quios, Teos, Focea, Clazòmenes (les quatre jòniques), Mitilene (eòlia), Rodes, Halicarnàs, Cnidos i Faselis (dòriques). Cada poble tenia un barri concret amb autoritats pròpies.
Tots el productes grecs que arribaven a Egipte passaven per la ciutat. Els grecs i els egipcis mai es barrejaven. La ciutat va esdevenir molt rica, i va florir la prostitució i la luxúria. La ciutat fou visitada per molts pensador i polítics grecs, entre ells Soló i Tales de Milet.
Sota els Ptolomeus era la principal estació en el viatge pel Nil de Memfis a Alexandria, i també per terra entre Pelúsion i Alexandria. Formava part administrativament del nomós de Sais (Sap-meh, V del Baix Egipte). La importància creixent d'Alexandria i el fet que Egipte estigués governat pels làgides grecs li va fer perdre volada i estava en decadència sota el poder romà.

## Referències

* 1 2 3 Bodham Donne, William. «Nau'cratis». A: William Smith. Dictionary of Greek and Roman Geography, illustrated by numerous engravings on wood (en anglès). Londres: Walton and Maberly & John Murray, 1854.
# Irene Uchida

Irene Ayako Uchida (8 d'abril de 1917 - 30 de juliol del 2013) va ser una científica i investigadora de la síndrome de Down canadenca.

## Biografia

Nascuda a Vancouver, on inicialment va estudiar literatura anglesa a la Universitat de Colúmbia Britànica. De nena i adolescent tocava el violí i el piano, i va ser descrita com a "sortint" i "social". Ella va visitar a la seva mare i germana que estaven al Japó en aquell moment, i va ser capaç d'agafar un vaixell des del Japó abans de l'atac japonès a Pearl Harbor al desembre de 1941.
L'any 1944 va continuar els seus estudis a la Universitat de Toronto on volia obtenir un títol de mestratge en treball social. Els seus professors la van animar a seguir una carrera en genètica, i com a resultat va completar un doctorat en genètica humana a la Universitat de Toronto l'any 1951 i va treballar a l'Hospital per a Nens Malalts de Toronto. A l'Hospital per a Nens Malalts va estudiar a bessons i nens amb síndrome de Down. A la dècada de 1960 va ajudar a identificar la relació entre els rajos X i els defectes de naixement en dones embarassades.
L'any 1960 es va convertir en la directora del Departament de Genètica Mèdica a l'Hospital de Nens de Winnipeg i es va convertir en professora a la Universitat de Manitoba (Biblioteca Nacional del Canadà i Arxius Nacionals del Canadà, 1997).
L'any 1993, es va convertir en Oficial de l'Ordre del Canadà per "la recerca sobre la radiació i les anormalitats del cromosoma humans [que] ha fet una contribució notable a la ciència mèdica".
Va morir el 30 de juliol del 2013 a Toronto, a l'edat de 96 anys.

## Referències

* ↑ cita Ordre del Canadà
* ↑ Irene Ayako Uchida Science.ca
# Erich Kästner

Erich Kästner (Dresden, 23 de febrer de 1899 - 1974) fou un poeta i novel·lista alemany, guanyador del premi Hans Christian Andersen. i nominat quatre vegades pel Premi Nobel de Literatura.
Després de servir com soldat durant la Primera Guerra Mundial, va cursar els estudis de batxillerat a l'institut König Georg i més tard estudià llengua alemanya, filosofia, història i història del teatre a les universitats de Leipzig, Rostock i Berlín. Es doctorà en història, però es va dedicar al periodisme i a escriure novel·les juvenils.
Amb la seva novel·la Emili i els detectius, Erich Kästner va aconseguir un gran èxit, i es va adaptadar al cinema (Emil und die Detektive)
Durant l'any de la presa de poder del nacionalsocialisme, 1933, es van prohibir i cremar públicament alguns dels seus llibres on havia analitzat les idees morals burgeses, el feixisme i el militarisme. Va ser arrestat i, quan va sortir de la presó, va emigrar a Suïssa.
Després de la guerra va treballar com a redactor. Publicà revistes, poemes i obres de teatre. El 1949 van aparèixer els llibres infantils Les dues Carlotes i La conferència dels animals.

## Referències

* ↑ «"Hans Christian Andersen Awards"». [Consulta: 23 gener 2022].
* ↑ «Nomination%20archive» (en anglès americà), 01-04-2020. [Consulta: 23 gener 2022].
* ↑ Hanuschek, Sven. Keiner blickt dir hinter das Gesicht : das Leben Erich Kästners. München: Deutscher Taschenbuch Verlag, 2003. ISBN 3-423-30871-0.
* ↑ «Erich Kästners Flucht im Jahre 1945 - Lügen als Überlebensstrategie» (en alemany). [Consulta: 23 gener 2022].
* ↑ «ALO docView - The Hans Christian Andersen Awards 1956-2002 (2002)». [Consulta: 23 gener 2022].